2017. gada 13. aprīlī Rīkojums Nr. 188

Rīgā (prot. Nr. 19  22. §)

**Par valsts sabiedrības ar ierobežotu atbildību**

**"Paula Stradiņa klīniskā universitātes slimnīca" attīstības koordinācijas un uzraudzības komiteju**

1. Lai nodrošinātu valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu īstenošanas koordināciju un uzraudzību, apstiprināt konsultatīvu institūciju – valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu koordinācijas un uzraudzības komiteju (turpmāk – komiteja) – šādā sastāvā:

Komitejas priekšsēdētāja

A. Čakša – veselības ministre

Komitejas priekšsēdētāja vietnieks

K. Ketners – Veselības ministrijas valsts sekretārs

Komitejas locekļi:

A. Bērziņš – Saeimas deputāts, Saeimas Publisko izdevumu un revīzijas komisijas priekšsēdētājs

M. Bičevskis – valsts akciju sabiedrības "Valsts nekustamie īpašumi" padomes priekšsēdētājs

I. Bluķe – Latvijas Lielo slimnīcu asociācijas valdes locekle

A. Ērglis – valsts sabiedrības ar ierobežotu atbildību "Paula Stradiņa klīniskā universitātes slimnīca" medicīnas padomes loceklis

I. Kondrāte – Rīgas domes Labklājības departamenta direktore

I. Sudraba – Saeimas deputāte, Saeimas Publisko izdevumu un revīzijas komisijas locekle

E. Valantis – Ekonomikas ministrijas valsts sekretāra vietnieks

2. Komitejai attiecībā uz valsts sabiedrību ar ierobežotu atbildību "Paula Stradiņa klīniskā universitātes slimnīca" ir šādi uzdevumi:

2.1. uzraudzīt attīstības projektos iesaistīto institūciju sadarbību;

2.2. uzraudzīt attīstības projektu izpildi;

2.3. sagatavot un izvērtēt attīstības projektu stratēģiskos lēmumprojektus un risinājumus;

2.4. izvērtēt attīstības projektu finansiālos risinājumus.

3. Komitejas sekretariāta funkcijas nodrošina valsts sabiedrība ar ierobežotu atbildību "Paula Stradiņa klīniskā universitātes slimnīca".

Ministru prezidents Māris Kučinskis

Veselības ministre Anda Čakša